གཡས་འགྲེད་གཡོན་འགྲེད་བྱེད་པའི་རླངས་འཁོར་དང་འཕྲུལ་རྟའི་ཁྲོད་དུ།མི་ཞིག་གིས་ལག་པ་གཉིས་འཕྲུལ་རྟའི་རྭ་ཅོར་འཐམ་པ་དང་།རྐང་པ་གཉིས་འཁྱག་དར་ལ་གཏོད་གང་ཐུབ་བྱེད།ཁོས་ཁ་ཆག་སྣ་རལ་དུ་གྱུར་པའི་རླངས་འཁོར་དག་མཐོང་སྟེ་ཁོང་དགོད་ཅིག་བྱས།ཡིན་ནའང་ཁོ་རང་གཞུང་ལམ་གྱི་བཞི་མདོར་བསླེབས་མ་ཐགཁོས་འཕྲུལ་རྟ་གཡས་ཕྱོགས་སུ་བསྐོར་ན།གཡོན་ཕྱོགས་སུ་འཁོར་ལ།འཕྲུལ་རྟའི་རྭ་ཅོ་གཅུས་ན།གླང་ཕྲུག་ཅིག་འདྲོག་པ་ལྟར་རླངས་འཁོར་གྱི་གྲས་སུ་རྒྱུགམྱུར་དུ་གློད་ཀྱང་སྡོད་མ་ཐུབ་པར་སྐོར་བ་ཡང་ཡང་བྱས་ཏེ་འཕང་ལོ་ལྟར་འཁོར།ལམ་འགྲོ་བ་ཚོས་མཐོང་སྟེ་ཐལ་མོ་རྡེབ་ཀྱིན་ཧབ་ཆ་དིར་དིར་བྱས་བྱུང་།